Coba jelasin Sejarah dari Sekolah Jenis Kebangsaan (T) Ladang Bukit Kledek dalam bahasa melayu dong

Sekolah Jenis Kebangsaan Tamil Ladang Bukit Kledek ditubuhkan pada tahun 1948. Ia terletak di dalam sebuah ladang getah yang bernama Ladang Bukit Kledek, satu tempat yang terpencil di pinggir Negeri Sembilan.

Pada asalnya, tujuan sekolah ini ditubuhkan adalah untuk menjaga anak-anak pekerja ladang ini di samping memberi pendidikan formal.

Pada peringkat awal sekolah ditubuhkan, ia bertempat di sebuah rumah pekerja yang dimiliki oleh Ladang Bukit Kledek. Rumah itu hanya mempunyai sebuah bilik darjah. Sumber kewangan bagi menguruskan sekolah ini ialah hasil sumbangan serta derma daripada pengurus ladang dan pemimpin-pemimpin kaum Cina dan India.

Pada tahun 1963, kerajaan telah mendirikan sebuah bangunan sekolah yang baru atas permintaan Guru Besar dan Ahli Lembaga Pengurus Sekolah bagi penggunaan kedua-dua buah sekolah dalam ladang tersebut, iaitu SRJK(C) Ladang Bukit Kledek dan SRJK(T) Ladang Bukit Kledek. Bangunan ini mengandungi tiga buah bilik darjah dan sebuah bilik guru. Bangunan ini digunakan oleh kedua-dua buah sekolah tersebut secara bergilir-gilir, iaitu pada sidang pagi dan petang.

Memandangkan bilangan murid yang semakin bertambah, maka sekolah ini pun memohon kepada kerajaan supaya membina sebuah bangunan sekolah yang baru bagi menampung keperluan. Pada tahun 1982, kerajaan telah memberi peruntukan sebanyak RM20,000.00 untuk membina sebuah bangunan yang mengandungi dua buah bilik darjah. Perbelanjaan berlebihan disumbang oleh orang ramai.

Pada tahun 1986, sebuah bilik guru telah dibina.

Pada tahun 1990, sekolah ini sekali lagi mendapat peruntukan sebanyak RM10,000.00 daripada kerajaan untuk membina sebuah pusat sumber. Akan tetapi, mulai tahun 1991, sekolah ini menghadapi masalah kekurangan murid. Ramai pekerja kaum Cina telah berpindah dari ladang kerana pendapatan rendah dan ingin mencari rezeki yang lebih lumayan di luar. Sehingga kini SJK(T) Ladang Bukit Kledek mempunyai 4 buah bangunan dan semuanya sedang digunakan.